Publication: Magyar Közlöny
Issue: MK-1998-66 (Year: 1998, Number: 66)
Era: 1990-2004
Section: a 20/1998. (VII. 22.) PM rendelethez
Paragraph Index: 64

2. A szakmai vizsga részei — írásbeli vizsga, — gyakorlati vizsga, — szóbeli vizsga. Írásbeli vizsga Az írásbeli vizsga időtartama 180 perc. Az írásbeli vizsgán a jelölt a következő feladatpontok meghatározott követelményei alapján a vizsgaszervező által összeállított és a Pénzügyminisztérium által jóváhagyott feladat megoldásával ad számot tudásáról: — Üzleti gazdaságtan. — Számvitelszervezés. — Ellenőrzési ismeretek. Az írásbeli vizsga akkor eredményes, ha a jelölt — feladatcsoportonként — legalább 60%-os teljesítményt ért el. Ily módon az írásbeli vizsga bármely feladatcsoport 60%-nál alacsonyabb teljesítése esetén eredménytelen. Gyakorlati vizsga A gyakorlati vizsga időtartama 300 perc. A gyakorlati vizsgán a jelölt a következő feladatcsoportok meghatározott követelményei alapján a vizsgaszervező által összeállított és a Pénzügyminisztérium által jóváhagyott feladatsor megoldásával ad számot tudásáról: — Számvitel és elemzés. — Pénzgazdálkodás. Készségszintű alkalmazását ellenőrzi (esettanulmány kidolgozásával, előre kiadott esettanulmány megoldásával). A gyakorlati vizsga akkor eredményes, ha a jelölt legalább 60%-os eredményt ért el. Szóbeli vizsga A szóbeli vizsgán a vizsgázó valamennyi feladatcsoport szakmai követelményeit tartalmazó, az ismeretek széles körét átfogó, a vizsgaszervező által összeállított és a Pénzügyminisztérium által jóváhagyott komplex vizsgakérdések alapján ad számot tudásáról. — Üzleti gazdaságtan. — Számvitelszervezés. — Ellenőrzési ismeretek. Modul tantárgyak (témák) Modul össz.

Source: https://magyarkozlony.hu/hivatalos-lapok/7081367d5d0ce3a3f8eecd7bad53a8e5844d56bc/dokumentumok/f00b468bfc7f770ba4d298abf377e31af9c8785b/letoltes